CELEX: 62010TN0189
Language: mt
Date: 2010-04-20 00:00:00
Title: Kawża T-189/10: Rikors ippreżentat fl- 20 ta’ April 2010 — GEA Group vs Il-Kummissjoni

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/44
            
         Rikors ippreżentat fl-20 ta’ April 2010 — GEA Group vs Il-Kummissjoni
   (Kawża T-189/10)
   2010/C 179/77
   Lingwa tal-kawża: il-Ġermaniż
   
      Partijiet
   
   
      Rikorrenti: GEA Group AG (Bochum, il-Ġermanja) (rappreżentanti: A. Kallmayer, I. du Mont u G. Schiffers, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikolu 1 tad-deċiżjoni li temenda sa fejn jimponi multa fuq ir-rikorrenti;
            
         
               —
            
            
               sussidjarjament, tnaqqas il-multa imposta fuq ir-rikorrenti fl-Artikolu 1 tad-deċiżjoni li temenda;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Ir-rikorrenti tikkontesta d-Deċiżjoni tal-Kummissjoni C(2010) 727 finali, tat-8 ta’ Frar 2010, li temenda, b’mod partikolari sa fejn jirrigwardaha, id-Deċiżjoni C(2009) 8682 finali, tal-11 ta’ Novembru 2009, fil-Każ COMP/38589 — Stabbilizzaturi tas-sħana (iktar ’il quddiem, id-“deċiżjoni ta’ emenda”). L-emenda tirrigwarda il-punti 31 u 32 tal-Artikolu 2 tad-Deċiżjoni tal-Kummissjoni C(2009) 8682 finali, dwar ir-responsabbiltà in solidum tar-rikorrenti.
   Ir-rikorrenti tinvoka ħames motivi insostenn tar-rikors tagħha.
   L-ewwel nett, ir-rikorrenti tinvoka l-ksur tad-drittijiet ta’ difiża tagħha peress li hija la ma nstemat u lanqas ma ġiet implikata fil-proċedura qabel ma ngħatat id-deċiżjoni. It-tieni nett, hija tinvoka motivazzjoni insuffiċjenti tad-deċiżjoni ta’ emenda peress li din hija bbażata biss fuq in-nuqqas ta’ teħid inkunsiderazzjoni tal-limitu massimu li għandu jiġi rrispettat stabbilit mill-Artikolu 23(2) tar-Regolament (KE) Nru 1/2003 (1) u li hija nieqsa minn motivazzjoni individwali li tikkonċernaha. It-tielet nett, hija tinvoka n-nuqqas ta’ bażi legali tad-deċiżjoni ta’ emenda li diġà hija res judicata fir-rigward ta’ ċerti destinatarji u hija s-suġġett ta’ rikorsi ġudizzjarji. Ir-raba’ nett, ir-rikorrenti ssostni li l-emenda tal-multa kontriha hija illeċita. Fl-aħħar, hija tinvoka l-preskrizzjoni peress li d-deċiżjoni ta’ emenda ngħatat wara l-iskadenza tat-terminu ta’ preskrizzjoni previst fl-Artikolu 25(6) tar-Regolament Nru 1/2003.
   
      (1)  Regolament tal-Kunsill (KE) Nru 1/2003 tas-16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).